જે ઘરોમાં નિયમિતપણે અગરબત્તી પ્રગટાવવાનો રિવાજ હોય છે ત્યાં બાળકોને દમ અથવા અસ્થમા થવાનું ભારે જોખમ રહે છે તેમ તાઇવાનના એક અભ્યાસમાં જણાવાયું છે. આ જોખમ સાથે ચોક્કસ જનીનિક વેરીએશન પણ સંકળાયેલું હોઇ શકે છે. હજારો વર્ષોથી અનેક સંસ્કૃતિઓમાં ધાર્મિક અને આધ્યાત્મિક સમારંભોમાં સુગંધિત દ્રવ્યો અથવા અગરબત્તીઓ જલાવવાનો રિવાજ ચાલતો આવે છે. એશિયાના મોટા ભાગના ઘરોમાં લોકો સામાન્યપણે અગરબત્તી પ્રગટાવે છે અને આ રિવાજ હવે પશ્ચિમમાં પણ લોકપ્રિયતા મેળવી રહ્યો છે.